stanford-oval/wikipedia huggingface dataset:
Omenakääriäinen

| Omenakääriäinen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Kääriäismäiset Tortricoidea
Heimo::  Kääriäiset Tortricidae
Alaheimo::  Kirjokääriäiset Olethreutinae
Suku::  Cydia
Laji::  pomonella
Kaksiosainen nimi
 Cydia pomonella  (Linnaeus, 1758) 
Katso myös
   Omenakääriäinen Wikispeciesissä   Omenakääriäinen Commonsissa 
Infobox OKNimi-testi OK: 
Omenakääriäinen (Cydia pomonella) on pieni perhoslaji, jonka toukat aiheuttavat suurta vahinkoa omenille (Malus) ja muutamille muille hedelmäpuille.
Koko ja ulkonäkö

Aikuinen perhonen on noin senttimetrin pituinen. Siiven pohjaväri on punertavan harmaa ja sen poikki kulkee useita, ohuita vaaleanharmaita viiruja, erityisesti siiven keskivaiheilla. Siiven kärkiosassa on laaja ruskeankirjava laikku. Lepäävä perhonen pitää siipiään kattolaskuisesti ruumiin sivuilla.
Täysikasvuinen toukka on reilun senttimetrin pituinen ja mustaa päätä lukuun ottamatta väriltään punertava.
Levinneisyys ja lentoaika

Laji on peräisin Euroopasta, mutta levinnyt ihmisen mukana jokseenkin kaikkialle. Aikuiset perhoset lentävät toukokuulta elokuulle, mutta pääasiallinen lentoaika on omenan kukinnan jälkeen kesäkuussa. lajilla on usein  kaksi sukupolvea kesän aikana.
Elinympäristö ja elintavat

Kääriäisen toukka kaivertaa omenaan laajan, sen siemenkotaan asti ulottuvan käytävän. Laji talvehtii täysikasvuisena toukkana puun kaarnan raoissa.
Omenakääriäisen saalistajia luonnossa ovat ainakin seuraavat: Agonum punctiforme, Agulla xanthostigma, Anisodactylus californicus, Calathus ruficollis, maakiitäjäiset (Carabidae), Cheiracanthium mildei, Clivina impressifrons, Diaea dorsata, isopihtihäntä (Forficula auricularia), Harpalus pensylvanicus, Ixeuticus martius, sinitiainen (Cyanistes caeruleus), talitiainen (Parus major), Poecilus cursitor, Pterostichus chalcites, Pterostichus lustrans, aitosysikiitäjäinen (Pterostichus melanarius) ja hopearilli (Zosterops lateralis).
Ravintokasvi

Toukat elävät useissa hedelmäpuissa, erityisesti omenassa ja päärynässä.
Aiheesta muualla

Laji.fi: Omenakääriäinen (Cydia pomonella)
Ötökkätieto: Omenakääriäinen (Cydia pomonella)
MTT: Omenakääriäinen (Cydia pomonella)
Biotus: Omenakääriäinen (Cydia pomonella) (Arkistoitu – Internet Archive) (pdf)
University of Michigan, Animal Diversity Web (ADW): Cydia pomonella (englanniksi)
Plantwise: Cydia pomonella (englanniksi)
Iowa State University, Bug Guide: Species Cydia pomonella - Codling Moth (englanniksi)
Pherobase: Semiochemicals of Cydia pomonella, the Codling moth (englanniksi)
Basilisk (manga)

Basilisk (jap. バジリスク, Bashirisuku) on Futaroh Yamadan käsikirjoittama ja Masaki Segawan piirtämä manga, josta on tehty myös animeversio. Mangan julkaiseminen alkoi vuonna 2003. Animen esittäminen alkoi vuonna 2005. Animen on ohjannut Fuminori Kizaki. Mangaa julkaisee suomeksi Punainen jättiläinen.
Tarina

Tarina sijoittuu vuoteen 1614, jolloin kaksi ninjaklaania taistelee vallanperinnästä ja omasta asemastaan.
Basilisk II

| Basilisk II |
| --- | --- |
Kehittäjä:  Christian Bauer, Nigel Pearson, Gwenole Beauchesne
Kehityshistoria
Vakaa versio:  1.0 R5 / 1. maaliskuuta 2006
Tiedot
Ohjelmistotyyppi:  Emulaattori
Lisenssi:  GPL
Aiheesta muualla
Basilisk
Basilisk II on avoimen lähdekoodin emulaattori, joka emuloi Motorola 68000 -sarjan suorittimia käyttäviä Apple Macintosh -tietokoneita. Emulaattori toimii useilla eri käyttöjärjestelmillä (BeOS, Linux, AmigaOS, Microsoft Windows, Mac OS X ja Sony PSP).
Tuorein Basiliskilla toimiva Mac OS -järjestelmä on viimeisin 680x0-kantaa tukeva järjestelmäversio eli Mac OS 8.1. Uudemmat Mac OS -järjestelmän versiot eivät toimi Basilisk II:ssa, koska ne vaativat PowerPC-kantaisen suorittimen, jollaista emulaattori ei tue. Myöhempien Mac OS -versioiden emuloimiseen tarvitaan PowerPC-kantaa tukeva ohjelmisto (kuten PearPC tai SheepShaver).
Aiheesta muualla

Basilisk II JIT (Arkistoitu – Internet Archive) - ohjelman uusimmat Linux- ja Windows- ja Mac OS X -yhteensopivat käännökset
Basilisk II:n verkkosivusto
Basilisk II:n Mac OS X -käännös (Arkistoitu – Internet Archive)
Basilisk II:n Windows-käännöksen sivusto osoitteessa Archive.org
Barilius signicaudus

| Barilius signicaudus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  signicaudus
Kaksiosainen nimi
 Barilius signicaudus  Tejavej, 2012 
Katso myös
   Barilius signicaudus Wikispeciesissä  
Infobox OKNimi-testi OK: 
Barilius signicaudus on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 9,7 senttimetrin mittaiseksi. Lajia tavataan luonnonvaraisena ainoastaan Thaimaasta.
Björn Cederberg

Blomqvist ja Cederberg Saab 99 Turbolla vuonna 1980.
Björn Cederberg (s. 23. heinäkuuta 1937) on ruotsalainen kartanlukija. Hän osallistui 64 rallin MM-sarjan kilpailuun. Hänen 
ensimmäinen kilpailunsa MM-sarjassa oli Monte Carlo -ralli 1973 ja viimeinen oli RAC-ralli 1989. Hän toimi pitkään Stig Blomqvistin ja Per Eklundin kartanlukijana.
Oulunkaaren seutukunta

| Oulunkaaren seutukunta |
| --- | --- |

 sijainti 
Väkiluku:  22 855 41:nneksi suurin 31.12.2021 
Oulunkaaren seutukunta (vuoteen 2003 Iin seutukunta) on yksi Suomen seutukunnista. Se sijaitsee Pohjois-Pohjanmaan maakunnassa. Siihen kuuluu neljä kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 173. 2021-12-31 31. joulukuuta 2021 seutukunnassa oli 22 855 asukasta.
Nimensä mukaisesti Oulunkaaren seutukunnan jäsenkunnat muodostavat ”kaaren” Oulun seutukunnan pohjois- ja koillispuolelle. Seutukunnan alue rajautuu pohjoisessa Lapin maakuntaan, idässä Koillismaan seutukuntaan, etelässä Kainuuseen ja Oulun seutukuntaan sekä lännessä Perämereen.
Oulunkaaren kuntayhtymään kuului seutukunnan kuntien lisäksi myös Simon kunta sosiaali- ja terveystoimen osalta vuosina 2011–2022. Järjestely päättyi hyvinvointialueiden perustamiseen vuonna 2023, jolloin Simo siirtyi Lapin hyvinvointialueeseen.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Ii | 9 807 | 1 616 | 6 | 8.9 % | 99 % | 0,2 % | 1 % |
|  | Pudasjärvi | 7 345 | 5 638 | 1 | 9 % | 99 % | 0,1 % | 3 % |
|  | Utajärvi | 2 477 | 1 669 | 1 | 8.4 % | 97 % | 0 % | 3 % |
|  | Vaala | 2 582 | 1 302 | 2 | 8.3 % | 98 % | 0 % | 3 % |
|  | yhteensä | 22 211 | 10 226 | 2 |  | 98 % | 0,1 % | 2 % |
Historia

1. tammikuuta 2001 Pudasjärvi siirtyi Koillismaan seutukunnasta Iin seutukuntaan.
1. tammikuuta 2003 seutukunnan nimi vaihtui Iin seutukunnasta Oulunkaaren seutukunnaksi.
1. tammikuuta 2004 Pudasjärvi muuttui kaupungiksi.
1. tammikuuta 2007 Ii ja Kuivaniemi yhdistyivät Iin kunnaksi.
1. tammikuuta 2009 Ylikiiminki jätti seutukunnan liityttyään Oulun seutukuntaan kuuluvaan Oulun kaupunkiin.
1. tammikuuta 2013 Yli-Ii jätti seutukunnan liittyessään Oulun seutukuntaan kuuluvaan Oulun kaupunkiin.
1. tammikuuta 2016 Vaala siirtyi seutukuntaan Kajaanin seutukunnasta.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Oulunkaaren seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 27 776 | 27 776 |
| 1985 | 1985 |    | 27 845 | 27 845 |
| 1990 | 1990 |    | 27 518 | 27 518 |
| 1995 | 1995 |    | 27 510 | 27 510 |
| 2000 | 2000 |    | 25 858 | 25 858 |
| 2005 | 2005 |    | 25 189 | 25 189 |
| 2010 | 2010 |    | 24 577 | 24 577 |
| 2015 | 2015 |    | 23 855 | 23 855 |
| 2020 | 2020 |    | 22 983 | 22 983 |
Lähde: Tilastokeskus.
Aiheesta muualla

Oulunkaaren seutukunnan kotisivut
Iin kunnan kotisivut
Pudasjärven kaupungin kotisivut
Simon kunnan kotisivut
Utajärven kunnan kotisivut
Vaalan kunnan kotisivut
Pohjois-Pohjanmaan maakunnan seutukunnat
Iin seutukunta vuonna 2000.
Björn Cederhvarf

| Björn Cederhvarf |
| --- | --- |
 Cederhvarf vuonna 1907.
Henkilötiedot
Syntynyt: 20. kesäkuuta 1878   Lappeenranta, Suomen suuriruhtinaskunta
Kuollut: 24. tammikuuta 1960 (81 vuotta) Helsinki, Suomi
Ammatti:  arkeologi
Karl Björn Cederhvarf (20. kesäkuuta 1878 Lappeenranta – 24. tammikuuta 1960 Helsinki) oli suomalainen arkeologi. Cederhvarf tunnetaan erityisesti Jomalan Jettbölen kivikautisen asuinpaikan tutkimuksista, mutta 1900-luvun alussa hän teki tutkimuksia myös yli sadalla nuoremman rautakauden kohteella Ahvenanmaalla. Vuosina 1929–1930 hän toimi Suomen Muinaismuistoyhdistyksen puheenjohtajana.
Björn Collinder

Erik Alfred Torbjörn „Björn“ Collinder
Björn Collinder (22. heinäkuuta 1894 Sundsvall, Ruotsi – 20. toukokuuta 1983 Wien, Itävalta) oli ruotsalainen kielitieteilijä, joka oli perehtynyt fennougristiikkaan. Hän muun muassa käänsi Kalevalan ruotsiksi. Hän edusti vanhakantaista, nyttemmin jo hylättyä teoriaa, että olisi olemassa ural-altailainen kielikunta.
Collinder oli pitkään Uppsalan yliopiston fennougristiikan professori.
Birkirkara

| Birkirkara |
| --- | --- |

 lippu:  vaakuna
 Birkirkaran sijainti Maltalla
Valtio:  Malta
Hallinto:  
 – Hallinnon tyyppi:  Kunta
 – Pormestari:  Michael Fenech Adami
Pinta-ala:  
 – Kokonaispinta-ala:  2,74 km²
Korkeus:  40 m
Väkiluku (2017)  (Arvio):  23 570
 – Väestötiheys:  8 602 as./km²
 
 www.visitbirkirkara.com 
Infobox OKVirheellinen NIMI-arvo: 
Birkirkara on yli 23 000 asukkaan kaupunki Maltan keskiosassa. Se on ollut asukasluvultaan Maltan suurin kaupunki keskiajalta lähtien[lähde? ], mutta vuoden 2017 arvioissa St. Paul’s Bayssa on enemmän asukkaita. Muun muassa Maltan presidentti, Edward Fenech Adami sekä Maltan entinen pääministeri, Alfred Sant ovat kotoisin Birkirkarasta. Kaupungin motto on In hoc signo vinces eli Tässä merkissä voitat.[lähde? ]
Aiheesta muualla

Kuvia tai muita tiedostoja aiheesta Birkirkara Wikimedia Commonsissa
Maltan kunnat
| --- | --- |
Malta:  Attard · Balzan · Birgu · Birkirkara · Birżebbuġa · Cospicua · Dingli · Fgura · Floriana · Għargħur · Għaxaq · Gudja · Gżira · Ħamrun · Iklin · Senglea · Kalkara · Kirkop · Lija · Luqa · Marfa ·  Marsa · Marsaskala · Marsaxlokk · Mdina · Mellieħa · Mġarr · Mosta · Mqabba · Msida · Mtarfa · Naxxar · Paola · Pembroke · Pietà · Qormi · Qrendi · Rabat · Safi · St. Julian's · San Ġwann · St. Paul's Bay · Santa Luċija · Santa Venera · Siġġiewi · Sliema · Swieqi · Tarxien · Ta' Xbiex · Valletta · Xgħajra · Żabbar · Żebbuġ · Żejtun · Żurrieq
Gozo:  Fontana · Għajnsielem · Għarb · Għasri · Kerċem · Munxar · Nadur · Qala · San Lawrenz · Sannat · Victoria (Rabat) · Xagħra · Xewkija · Żebbuġ
Beautiful (Christina Aguileran kappale)

| ”Beautiful” Christina Aguilera |
| --- | --- | --- |

Singlen tiedot
 Albumilta: Stripped
 Julkaistu: 16. marraskuuta 2002
 Formaatti: CD
 Tyylilaji: pop
 Levy-yhtiö: RCA Records
Christina Aguileran muut singlet
| ”Dirrty” 2002 | ”Beautiful” 2002 | ”Fighter” 2003 |
Beautiful on yhdysvaltalaisen laulajan Christina Aguileran kappale, jonka kirjoitti ja tuotti Linda Perry. Se julkaistiin Aguileran Stripped-albumin toisena singlenä 16. marraskuuta 2002. Kappale on balladi, jonka sanat kertovat sisäisestä kauneudesta ja itsetunnosta.
”Beautiful” sai hyviä arvosteluja kriitikoilta, ja se menestyi myös kaupallisesti. Se nousi singlelistoilla viiden parhaan joukkoon muun muassa Saksassa, Itävallassa, Alankomaissa, Ruotsissa ja Australiassa. Yhdysvalloissa se oli parhaimmillaan Billboard Hot 100 -listan kakkosena ja Britanniassa singlelistan ykkösenä. Kappale voitti vuoden 2004 Grammy-gaalassa parhaan naisesittäjän pop-kappaleen palkinnon (Best female pop vocal performance).
Kappaleen musiikkivideon ohjasi Jonas Åkerlund. Gay & Lesbian Alliance Against Defamation (GLAAD) antoi Aguileralle tunnustuksen videon homo- ja transteemoista. Videolla nähdään muun muassa kaksi miestä suutelemassa.
Birkenesin kirkko

| Birkenesin kirkko Birkenes kirke |
| --- | --- |

Sijainti:  Birkenes, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1858
Suunnittelija:  Christian Heinrich Grosch
Materiaali:  puu
Istumapaikkoja:  650
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Birkenesin kirkko (norj. Birkenes kirke) on Birkenesin kunnassa Agderin läänissä Norjassa sijaitseva puinen pitkäkirkko vuodelta 1858.
Aiheesta muualla

Kuvia tai muita tiedostoja aiheesta Birkenesin kirkko Wikimedia Commonsissa
Benito Cocchi

Benito Cocchin piispanvaakuna
Benito Cocchi (5. marraskuuta 1934 Minerbio – 5. toukokuuta 2016) oli italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 14. maaliskuuta 1959 ja nimitettiin sen vihkipiispaksi sekä Zaraïn titulaaripiispaksi 12. joulukuuta 1974. Piispaksi vihkiminen seurasi 6. tammikuuta 1975. Pääkonsekraattorina toimi Antonio Poma, jota avustivat Marco Cé ja Luigi Dardani.
22. toukokuuta 1982 Cocchi sai nimityksen Parman (-Fontevivon) hiippakunnan piispaksi. 12. huhtikuuta 1996 hänet nimitettiin Modena-Nonantolan arkkipiispaksi. Hänet asetettiin tähän virkaan 9. kesäkuuta 1996, ja hän toimi tehtävissään, kunnes jäi eläkkeelle 27. tammikuuta 2010.
Apollon Grigorjev

Apollon Grigorjev (1822-1864)
Apollon Aleksandrovitš Grigorjev (ven. Аполло́н Алекса́ндрович Григо́рьев); (20. heinäkuuta [J: 1. huhtikuuta] 1822 Moskova, Venäjän keisarikunta – 7. lokakuuta [J: 25. syyskuuta] 1864 Pietari, Venäjän keisarikunta) oli venäläinen runoilija, kääntäjä ja kirjallisuuskriitikko.
Suku ja koulutus, virka-ura

Apollon Grigorjev syntyi Moskovassa Zamoskvoretšjen kauppiaskaupunginosassa yhdysupseeri ja nimineuvos Aleksandr Ivanovitš Grigorjevin (1788-1863) ja maaorja-ajurin maaorja-tyttären välisestä suhteesta. Vasta vanhempiensa naimisiinmenon jälkeen vuonna 1823 yksivuotias Apollon haettiin pois Moskovan keisarillisesta orpokodista.
Apollon sai koulutuksensa kotona ja opiskeli vuodesta 1829 lähtien lääketieteen opiskelija S. I. Lebedevin johdolla uskontoa, katekismusta, latinaa ja matematiikkaa. Sen jälkeen hän opiskeli vuosina 1836-1838 Pogodinin sisäoppilaitoksessa. Vuonna 1838 hän tuli opiskelemaan keisarillisen Moskovan yliopiston oikeustieteelliseen tiedekuntaan. Hänellä oli loppututkinto vuodelta 1842 oikeustieteestä, mutta hän ei koskaan harjoittanut sitä ammatikseen.
Joulukuusta 1842 elokuuhun 1843 hän johti yliopiston kirjastoa ja elokuusta 1843 lähtien hän toimi yliopistoneuvoston sihteerinä. Kärsittyään onnettomasta rakkaudesta Antonina Fjodorovna Korshiin, Grigorjev lähti Pietariin, missä hän palveli rovastikunnan neuvostossa (ven. Управе благочиния) ja senaatissa. Kesästä 1845 lähtien hän omistautui kokonaan kirjallisille harrastuksille.
Grigorjevin vuodet Pietarissa olivat myrskyisiä. Vuonna 1847 Grigorjev palasi Moskovaan ja meni naimisiin Lydia Fjodorovna Korshin (aiemman onnettoman rakkautensa ja kirjailijoiden Jevgeni ja Valentin Korshin sisar) kanssa ja keskittyi lähinnä virka-uraansa. Hän oli aktiivisesti yhteistyössä Moskovan kaupunkilehden (ven. Московском городском листке) kanssa, toimi oikeustieteen opettajana Aleksanterin orpojen instituutissa vuonna 1848, siirtyi opettajaksi Moskovan orpokotiin vuosiksi 1850-1853 ja toimi oikeustieteen opettajana Moskovan 1. kymnaasissa maaliskuusta 1851 toukokuuhun 1857 saakka.
Kirjallisuuskriitikko

Apollon Grigorjev tunnettiin omana aikanaan ennen muuta kirjallisuuskriitikkona. Hänen "orgaanisen" käsityksensä mukaan kirjallisuuden tuli ilmentää omalle ajalleen ja kansalle tärkeitä aatteita. Tämä kritiikkinäkemys ammensi muun muassa Friedrich von Schellingin romantiikan taidekäsityksestä. Hänen kirjallisuuskritiikkinsä sisältää merkittäviä arvioita Aleksandr Puškinista, Nikolai Gogolista ja nuoresta Leo Tolstoista.
Grigorjev pyrki asettumaan Pavel Annenkovin, Vasili Botkinin ja Aleksandr Družinin edustaman esteettisen kirjallisuuskritiikin ja radikaalikriitikkojen Nikolai Tšernyševskin, Nikolai Dobruljovin ja Dmitri Pisarevin väliin "orgaaniseksi" kutsumallaan kritiikillä. Hänen näkemyksensä mukaan kirjallisuuden tuli ilmentää ideoita ja sen ilmentämät aatteet ja ideat tekivät siitä orgaanisen osan kansakunnan yhteiskunnallista ja historiallista kehitystä. Grigorjevin mukaan taide oli elämän intuitiivista ymmärtämistä, synteettistä ja välitöntä. Toisin kuin taide, taide ei ollut analyyttistä eikä empiirisin faktatiedoin todennettavaa. Tällainen taide- ja kirjallisuuskäsitys ei saanut kannatusta radikaalipiireissä, joiden maailmankatsomus nojasi positivismiin ja materialismiin.
Perintö

Grigorjev kuului niihin runoiiljoihin, jotka symbolistit toivat uudelleen venäläisten lukijoiden tietoisuuteen. Aikalaiset pitivät Grigorjevia "viimeisenä romantikkona". Hänet tunnettin laajasta kielitaidostaan, musikaalisuudestaan ja filosofian tuntemuksestaan. Hänen värikäs ja traaginen elämänsä päättyi sairauskohtaukseen velkavankeudessa. Grigorjev haudattiin Mitrofanijevskin hautausmaalle runoilija Lev Mein viereen. Hänet on haudattu uudelleen Volkovskin hautausmaalle. Nikolai Strahov keräsi Grigorjevin monissa eri lehdissä julkaistut artikkelit yhteen ja ne julkaistiin vuonna 1876.
Grigorjev tunnettiin yhtä lailla epäsäännöllisestä ja itsetietoisen myrskyisestä elämäntavasta kuin proosastaan ja runoudestaan. Grigorjevin omaelämäkerrallinen, erittäin subjektiivinen runous on enimmäkseen unohdettua, mutta monet hänen venäläisiin mustalaislauluihin perustuvat sanoituksensa ja balladinsa ovat edelleen suosittuja Venäjällä.
Apollon Grigorjev,  P. Bruni 1864
Birkir Bjarnason

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Birkir Bjarnason
Syntymäaika: 27. toukokuuta 1988 (ikä 36)
Syntymäpaikka: Akureyri, Islanti
Pelipaikka: Keskikenttä
Pituus: 182 cm
Paino: 75 kg
Seura
Seura: Brescia
Seurat
| Vuodet | Seura | O | (M) |
| 2006–2011 | Viking FK | 102 | (16) |
| 2008 | → Bodø/Glimt (laina) | 22 | (5) |
| 2012 | Standard Liège | 16 | (0) |
| 2012–2013 | Pescara | 25 | (2) |
| 2013–2014 | Sampdoria | 14 | (0) |
| 2014–2015 | Pescara | 35 | (10) |
| 2015–2017 | Basel | 42 | (14) |
| 2017–2019 | Aston Villa | 48 | (5) |
| 2019 | Al-Arabi | 5 | (1) |
| 2020– | Brescia | 6 | (0) |
Maajoukkue
| 2004 |  Islanti U17 | 7 | (2) |
| 2005-2007 |  Islanti U19 | 14 | (3) |
| 2006-2011 |  Islanti U21 | 25 | (3) |
| 2010– |  Islanti | 84 | (13) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2020.  Maajoukkueuran tilastot päivitetty 23. kesäkuuta 2020.
Bjarnason vuonna 2009
Birkir Bjarnason (s. 27. toukokuuta 1988 Akureyri) on islantilainen jalkapalloilija, joka edustaa seuratasolla italialaista Bresciaa. Hän pelaa myös Islannin maajoukkueessa. Bjarnasonin pelipaikka on keskikenttä.
Birkir aloitti ammattilaisuransa norjalaisessa Vikingissä vuonna 2006. Hän siirtyi lainalle Bodø/Glimtiin vuonna 2008. Bodø/Glimtissä Birkir teki viisi maalia 22 ottelussa. Vikingissä hän pelasi yhteensä 102 ottelua tehden niissä 16 maalia. Hän siirtyi vuonna 2012 belgialaiseen Standard Liègeen. Hän teki belgialaisseuran kanssa viiden vuoden sopimuksen. Lopulta hän pelasi vain yhden kauden Belgiassa pelaten yhteensä kuusitoista ottelua. Birkir siirtyi heinäkuussa 2012 italialaiseen Pescara lainalle, ja Pescara osti kesäkuussa 2013 Birkirin. Syyskuussa 2013 Sampdoria solmi sopimuksen Birkirin kanssa. Sopimus oli yhteissopimus Pescaran kanssa. Kesäkuussa 2014 Pescara osti Birkirin takaisin itselleen. Heinäkuussa 2015 sveitsiläinen FC Basel solmi kolmen vuoden sopimuksen Birkirin kanssa . Tammikuussa 2017 Birkir siirtyi Englannin toiseksi ylimmällä sarjatasolla pelaavan Aston Villan riveihin.
Birkir on pelannut useissa Islannin nuorisomaajoukkueissa. Aikuisten maajoukkueessa Birkir debytoi ystävyysottelussa Andorraa vastaan toukokuussa 2010. Hänet valittiin Islannin joukkueeseen EM-kilpailuihin 2016. Birkir on pelannut maajoukkueessa 84 ottelua ja tehnyt niissä 13 maalia.
Aiheesta muualla

Kuvia tai muita tiedostoja aiheesta Birkir Bjarnason Wikimedia Commonsissa
Islannin joukkue – Jalkapallon MM-kilpailut 2018
1 Halldórsson |
2 Sævarsson |
3 Friðjónsson |
4 A. Guðmundsson |
5 Ingason |
6 R. Sigurðsson |
7 J. Guðmundsson |
8 Bjarnason |
9 Sigurðarson |
10 G. Sigurðsson |
11 Finnbogason |
12 Schram |
13 Rúnarsson |
14 Árnason |
15 Eyjólfsson |
16 O. Skúlason |
17 Gunnarsson |
18 Magnusson |
19 Gíslason |
20 Hallfreðsson |
21 Traustason |
22 Böðvarsson |
23 A. Skúlason |
Valmentaja Hallgrímsson
Ağrın maakunta

Ağrın maakunnan sijainti Turkissa
Ağrın maakunta on yksi Turkin 81 maakunnasta. Maakunnan pinta-ala on 11 376 km2 ja se sijaitsee maan itäosassa Iranin rajalla. Pohjoisessa maakunta rajoittuu Karsin maakuntaan, koillisessa Iğdırin maakuntaan, etelässä Vanin maakuntaan, lounaassa Muşin ja Bitlisin maakuntaan ja luoteessa Erzurumin maakuntaan. Maakunnan pääkaupunki on Ağrı.
Vuoden 2015 lopussa arvioitu väkiluku oli 547 210.
Piirikunnat

Maakunta on jaettu kahdeksaan piirikuntaan.
Ağrı
Diyadin
Doğubeyazıt
Eleşkirt
Hamur
Patnos
Taşlıçay
Tutak
Aiheesta muualla

Kuvia tai muita tiedostoja aiheesta Ağrın maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Ağrın maakunnan piirikunnat
O-tyypin pääsarjan tähti

Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
O-tyypin pääsarjan tähti (O V) on kuuma, sininen pääsarjan tähti, jonka massa on yli 15 Auringon massaa. Siniset OV-tähdet ovat painavia, kirkkaita, kuumia ja lyhytikäisiä. Siksi ne ovat hyvin harvinaisia.
Spektrissä näkyy ionisoituneita vetyä jonkun verran raskaampia aineita. Nämä tähdet säteilevät eniten ultraviolettia ja yleensä pyörivät nopeasti. Monien O-tähtien ympärillä on paljon kaasua ja pölyä. 
Linnunradan O-tähdet ovat Aurinkoa metallipitoisempia. O-tähti jättää pääsarjan alle 10 miljoonassa vuodessa ja räjähtää aikanaan supernovana. Yli 25 Auringon massaisista OV-tähdistä tulee aikanaan mustia aukkoja.
Esimerkkeja O-tyypin pääsarjan tähdistä ovat Sigma Orionis ja 10 Lacertae..